Arrestat raġel b'rabta ma' traffikar tad-droga Ilbieraħ, raġel ta' 27 sena li jgħix il-Ħamrun, ġie arrestat mill-Pulizija mill-Iskwadra ta' Kontra d-Droga wara li nqabad b'ammont ta' droga, lesta għat-traffikar. Il-raġel twaqqaf mill-Pulizija waqt li kien qiegħed isuq il-vettura tiegħu f'Ħal Qormi. Waqt tfittxija, fil-vettura nstabet sustanza suspettata droga kokaina lesta biex tiġi ttraffikata u kważi €5000 fi flus kontanti. Il-Maġistrat tal-Għassa Dr Ian Farrugia ġie infurmat bil-każ u ħatar inkjesta. Ir-raġel mistenni jitressaq il-Qorti illum, għal ħabta tal-11:00 a.m, quddiem il-Maġistrat tal-Għassa Natasha Galea Sciberras b'akkużi relatati ma' dan il-każ, fost oħrajn.